Giske stiller med 500 mill.

De nordiske statene stiller opp halvparten av de 3,5 milliardene SAS får som sin nye låneramme.

PÅ MARKEDSVILKÅR: Når Trond Giske og regjeringen stiller med penger til SAS, skjer det på markedsmessige vilkår, poengterer Nærings- og Handelsdepartementet. Vis mer byoutline Gorm Kallestad

Publisert: Oppdatert: 28. januar 2016 09:11 , Publisert: 12. november 2012 08:45

Den omfattende redningsplanene for SAS innebærer at flyselskapet får 3,5 milliarder svenske kroner i en ny kredittfasilitet. Den gamle lånerammen var på 3,1 milliarder svenske kroner.



Les også: Her er SAS` nye kriseplan



Den norske regjeringen stiller opp med 500 millioner svenske kroner.

- Staten ved Nærings- og handelsdepartementet vil bidra til å sikre at SAS har nødvendig finansiell beredskap til å kunne gjennomføre planen. Det gjør vi i sammen med den svenske og danske staten og mange private aktører, uttaler Trond Giske i en pressemelding.



Legges det til grunn at byrdene er fordelt etter eierandel, betyr det at den danske stat stiller med et tilsvarende beløp, mens den svenske staten stiller med 749 millioner svenske kroner.

Til sammen stiller derfor de tre nordiske statene opp med 1,75 milliarder av de 3,5 milliarder svenske kroner som SAS nå får å operere med.

I en pressemelding fra Nærings- og handelsdepartementet understrekes det at trekkfasilitetene gis på markedsmessige vilkår.

- Dette vil skje ved at vi deltar i en såkalt kredittfasilitet, et tilsagn om låntrekk, på like vilkår med de andre partene. Dette skjer på markedsmessige betingelser og etter en forretningsmessig vurdering av hva som best ivaretar statens verdier i SAS, sier nærings- og handelsminister Trond Giske.

Les også:



Her kan du lese mer om Scandinavian Airlines (SAS)